hotchpotch/miracl-hf-unified huggingface dataset:
Villåttingen kihlakunta
Villåttingen kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 580,90 neliökilometriä ja asukasluku 15 172 henkeä. Kihlakuntaan kuuluneet kunnat olivat Dunker, Lilla Malma, Malmköpingin kauppala, Hyltinge, Helgesta, Årdala, Forssa, Flen ja Mellösa.
Kihlakunnan tuolloisiset kunnat kuuluvat nykyään Flenin kuntaan, josta ne muodostavat pääosan.
Österrekarnen kihlakunta
Österrekarnen kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 614,92 neliökilometriä ja asukasluku 10 744 henkeä. Kihlakuntaan kuuluneet kunnat olivat Näshulta, Husby-Rekarne, Stenkvista, Ärla, Barva, Jäder, Kjula, Hammarby, Sundby ja Vallby.
Kihlakunnan tuolloiset kunnat kuuluvat nykyään Eskilstunan kuntaan ja ne sijaitsevat sen itäosassa.
Västerrekarnen kihlakunta
Västerrekarnen kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 371,93 neliökilometriä ja asukasluku 7 807 henkeä. Kihlakuntaan kuuluneet kunnat olivat Torshällan maalaiskunta, Tumbo, Råby-Rekarne, Gillberga, Lista, Öja ja Västermo.
Kihlakunnan tuolloiset kunnat kuuluvat nykyään Eskilstunan kuntaan ja sijaitsevat sen länsiosassa.
Oppundan kihlakunta
Oppundan kihlakunta () oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 364,65 neliökilometriä ja asukasluku 27 184 henkeä. Kihlakuntaan kuuluneet kunnat olivat Julita, Floda, Sköldinge, Vadsbro, Blacksta, Husby-Oppunda, Vrena, Bettna, Lerbo, Stora Malm, Östra Vingåker, Västra Vingåker ja Österåker.
Kihlakunnan sisällä sijaitsi Katrineholmin kaupunki. Kihlakunnan tuolloisista kunnista Husby-Oppuna ja Vrena kuuluvat nykyään Nyköpingin kuntaan, Bettna, Blacksta ja Vadsbro Flenin kuntaan. Västra Vingåker, Österåker ja Östra Vingåker muodostavat Vingåkerin kunnan. Muut entiset kunnat kuuluvat Katrineholmin kuntaan, josta ne muodostavat pääosan.
Antanas Kavaliauskas
Antanas Kavaliauskas (s. 19. syyskuuta 1984 Vilna, Liettuan SNT, Neuvostoliitto) on liettualainen koripalloilija.
Sentterinä tai isona laitahyökkääjänä pelaava Kavaliauskas on pelannut urallaan kotimaansa lisäksi Kreikassa, Italiassa ja Latviassa, jossa voitti maan mestaruuden.
Liettuan maajoukkueessa Kavaliauskas saavutti EM-hopeaa vuoden 2015 kilpailuista. Kesäolympialaisissa hän sijoittui Liettuan joukkueessa kahdeksanneksi Lontoossa 2012.
Askan kihlakunta
Askan kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 309,37 neliökilometriä ja asukasluku 17 898 henkeä. Kihlakuntaan kuuluneet kunnat olivat Västra Ny, Motalan maalaiskunta, Vinnerstad, Ask, Varv, Styra, Västra Stenby, Hagebyhöga, Fivelstad ja Orlunda.
Kihlakunnan tuolloisista kunnista Hagebyhöga ja Orlunda kuuluvat nykyään Vadstenan kuntaan ja muut Motalan kuntaan.
Bråbon kihlakunta
Bråbon kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 263,18 neliökilometriä ja asukasluku 5 037 henkeä. Kihlakuntaan kuuluneet kunnat olivat Simonstorp ja Kvillinge.
Kihlakunnan tuolloiset kunnat kuuluvat nykyään Norrköpingin kuntaan.
Memmingin kihlakunta
Memmingin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 87,02 neliökilometriä ja asukasluku 4 615 henkeä. Kihlakuntaan kuuluneet kunnat olivat Kullerstad ja Kimstad.
Kihlakunnan tuolloiset kunnat kuuluvat nykyään Norrköpingin kuntaan.
Lösingin kihlakunta
Lösingin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 177,20 neliökilometriä ja asukasluku 4 465 henkeä. Kihlakuntaan kuuluneet kunnat olivat Tingstad, Furingstad, Styrstad, Dagsberg ja Krokek.
Kihlakunnan tuolloiset kunnat kuuluvat nykyään Norrköpingin kuntaan.
Östkindin kihlakunta
Östkindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 358,92 neliökilometriä ja asukasluku 5 130 henkeä. Kihlakuntaan kuuluneet kunnat olivat Kvarsebo, Östra Stenby, Östra Husby, Häradshammar ja Jonsberg.
Kihlakunnan tuolloiset kunnat kuuluvat nykyään Norrköpingin kuntaan.
Björkekindin kihlakunta
Björkekindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 220,53 neliökilometriä ja asukasluku 3 290 henkeä. Kihlakuntaan kuuluneet kunnat olivat Rönö, Östra Ny, Å, Kuddby, Konungsund ja Tåby.
Kihlakunnan tuolloiset kunnat kuuluvat nykyään Norrköpingin kuntaan.
Hammarkindin kihlakunta
Hammarkindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 973,61 neliökilometriä ja asukasluku 16 215 henkeä. Kihlakuntaan kuuluneet kunnat olivat Västra Husby, Drothem, Skönberga, Mogata, Börrum, Skällvik, Sankt Anna, Gryt, Valdemarsvikin kauppala ja Ringarum.
Kihlakunnan tuolloisista kunnista Gryt, Valdemarsvikin kauppala ja Ringarumkuuluvat nykyään Valdemarsvikin kuntaan ja muut Söderköpingin kuntaan.
Skärkindin kihlakunta
Skärkindin kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 320,14 neliökilometriä ja asukasluku 4 158 henkeä. Kihlakuntaan kuuluneet kunnat olivat Yxnerum, Östra Ryd, Gårdeby, Skärkind ja Gistad.
Kihlakunnan tuolloisista kunnista Skärkind kuuluu nykyään Norrköpingin kuntaan, Gistad Linköpingin kuntaan, Gårdeby ja Östra Ryd Söderköpingin kuntaan ja Yxnerum Åtvidabergin kuntaan.
Åkerbon kihlakunta (Itä-Götanmaa)
Åkerbon kihlakunta () oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 113,21 neliökilometriä ja asukasluku 2 668 henkeä. Kihlakuntaan kuuluneet kunnat olivat Lillkyrka, Östra Skrukeby, Törnevalla, Östra Harg ja Rystad.
Kihlakunnan tuolloiset kunnat kuuluvat nykyään Linköpingin kuntaan.
Hasaka
Hasaka tai al-Hasaka (; tai "Hassaka", ) on kaupunki Syyrian koillisosassa. Kaupunki on Hasakan maakunnan keskus. Vuoden 2004 väestönlaskennassa kaupungin väkiluku oli 188 160 asukasta.
Ottomaanien valtakunnan aikaan kaupungin merkitys pieneni. Elämä vilkastui jälleen Ranskan hallitessa Syyriaa vuonna 1932, jolloin Irakista muutti assyrialaisia pakolaisia kaupunkiin.
Kaupunki on nykyään tärkeä maantieliikenteen risteyspaikkakunta lähellä Turkkia ja Irakia. Kaupungista on linnuntietä noin 62 kilometriä Turkin ja 51 kilometriä Irakin rajalle.
Hasaka on myös voimakkaasti kastellun maatalousalueen keskus. Se sijaitsee Eufratjoen kahden sivujoen (Khabur- ja Jaghjaghah) yhtymäkohdassa. Khaburjoen valuma-alue on Syyrian keskeistä vehnän ja riisin viljelyaluetta.
Syyrian sisällissodan aikana Isisin islamistitaistelijat ovat hyökänneet kaupunkiin johtavien tieyhteyksien ja asutusten kimppuun ja vallanneet myös Hasakan kaupungin. Heinäkuussa 2015 uutisoitiin Syyrian kurdien olleen saamassa kaupunkia jälleen hallintaansa.
Riesto
Riesto oli Sodankylän Sompiossa sijainnut kylä, joka 1960-luvun lopulla jäi Lokan tekojärven alle. Se sijaitsi Luirojoen varrella, laajan suoalueen keskellä olleella saarekkeella, jota pohjoisessa rajasi Suomen suurin aapasuo Posoaapa. Kylän tuntumassa Luiroon yhtyivät sen sivujoet Riesto- ja Kopsusjoki. Rieston kylä oli korkealla mäellä eli ns. "Rieston kummulla", jonka tasainen laki on edelleen näkyvissä samannimisenä saarena. Vajaa kilometri sen eteläpuolella on Kuukkelinmaan saari, joka myös aikoinaan kuului Rieston kylään.
Riesto oli jo ainakin 1400–1500-luvuilta lähtien Lapista Norjan Ruijaan johtaneen kulkureitin eli ns. Ruijanpolun alkupiste. Kylästä pohjoiseen johti kaksi eri reittiä, jotka myöhemmin yhtyivät Inarissa. Riestoon puolestaan oli mahdollista päästä Perämereltä saakka, ensin Kemijokea ja sitten sen sivujokea Luiroa pitkin. Rieston maarekisterikylä syntyi Sompion lapinkylän alueelle isojaon myötä 1700-luvun jälkipuoliskolla. Riesto oli niin sanottu erämaakylä, jonne ei milloinkaan johtanut maantietä. Tekoaltaan rakentamisen myötä Rieston asukkaita muutti muun muassa järven luoteispuolelle Vuotson kylään.
Hieman varsinaisen Reiston kylän eteläpuolella sijaitsi Kuukkelin talo, jonka isäntä Antti Kuukkeli oli rakentanut vuonna 1906. Ennen sotavuosia se toimi Rieston kylän kestikievarina. Kun Lokan tekojärveä ryhdyttiin 1950-luvulla suunnittelemaan, päätettiin Kuukkelin talo säästää ja se siirrettiin vuonna 1962 avatun Sodankylän kotiseutumuseon päärakennukseksi. Muut kylän talot kuvattiin ennen altaan rakentamista ja niiden perusteella tehty pienoismalli on esillä Lapin maakuntamuseon tiloissa Rovaniemen Arktikum-talossa. 1920-luvulla Riestossa toimi muutaman vuoden ajan Sompion ensimmäinen kansakoulu, joka vuonna 1926 siirrettiin Lokan kylään.
Kylä tunnetaan myös taidemaalari Andreas Alarieston syntymäpaikkana. Hän on useissa maalauksissaan kuvannut lapsuusvuosiaan Riestossa. Kirjailija ja kansanperinteen tallentaja Samuli Paulaharju on kertonut kylästä pääteoksenaan pidetyssä kirjassa "Sompio", joka ilmestyi vuonna 1939.
Lombardian ympäriajo 2014
Lombardian ympäriajo 2014 oli järjestyksessään 108. maantiepyöräilyn Lombardian ympäriajo. UCI World Touriin kuulunut kilpailu järjestettiin 254 kilometrin reitillä Comosta Bergamoon 5. lokakuuta 2014.
Daniel Martin voitti kilpailun karattuaan kärkiryhmästä 400 metriä ennen maalia. Alejandro Valverde sijoittui toiseksi ja Rui Costa kolmanneksi.
Lähde: Pro Cycling Stats
Kilpailussa olivat mukana seuraavat 25 joukkuetta.
Lombardian ympäriajo 2015
Lombardian ympäriajo 2015 oli järjestyksessään 109. maantiepyöräilyn Lombardian ympäriajo. UCI World Touriin kuulunut kilpailu järjestettiin 245 kilometrin reitillä Bergamosta Comoon 4. lokakuuta 2015.
Vincenzo Nibali voitti kilpailun karattuaan kärkiryhmästä hieman ennen toiseksi viimeisen nousun, Civiglion, huippua. Hän kukisti toiseksi tulleen Daniel Morenon 21 sekunnilla, Thibaut Pinot oli kolmas.
Lähde: Pro Cycling Stats
Kilpailussa ovliat mukana seuraavat 25 joukkuetta.
Lombardian ympäriajo 2006
Lombardian ympäriajo 2006 oli järjestyksessään 100. maantiepyöräilyn Lombardian ympäriajo. UCI ProTouriin kuulunut kilpailu käytiin 245 kilometrin reitillä Mendrisiosta Comoon 14. lokakuuta 2006.
Paolo Bettini karkasi kärkiryhmästä toiseksi viimeisessä nousussa, Civigliossa, 17 kilometriä ennen maalia. Fabian Wegmann tavoitti hänet Civiglion laskun päätyttyä, mutta Bettini pudotti hänet kyydistään San Fermo di Battaglia nousussa, jonka huipulla hän oli 15 sekuntia ennen saksalaista. Bettini voitti kilpailun lopulta kahdeksan sekunnin erolla Samuel Sáncheziin, joka oli tavoittanut Wegmannin kaksi kilometriä ennen maalia.
Lähde:Cyclingnews
Kilpailussa olivat mukana seuraavat joukkueet:
Helena Vatanen
Helena Vatanen (o.s. Immonen; 28. joulukuuta 1871 Eno – 16. huhtikuuta 1937 Helsinki) oli suomalainen kansanedustaja 1911–1914.
Helena Immosen äiti oli loinen Anna Maria Immonen. Hän avioitui mäkitupalaisen Heikki Vatasen kanssa 1893 ja asui tämän kanssa Enossa 1893–1922.
Helena Vatanen valittiin Suomen sosialidemokraattisen puolueen edustajaksi Kuopion läänin itäisestä vaalipiiristä eduskuntavaaleissa 1911. Hän toimi eduskunnan rautatievaliokunnassa ja suuressa valiokunnassa.
Jana Kudrjavtseva
Jana Aleksejevna Kudrjavtseva, , (s. 30. syyskuuta 1997 Moskova) on venäläinen rytminen voimistelija, olympiamitalisti, maailman- ja euroopanmestari.
Kudrjavtseva on voittanut rytmisen voimistelun neliottelun maailmanmestaruuden kolme kertaa (2013, 2014 ja 2015). Lisäksi hän on voittanut lajin neliottelun vuoden 2015 Euroopan kisoissa, vuoden 2014 Euroopan mestaruuden, vuoden 2014 maailmancupin mestaruuden, vuoden 2015 maailmancupin hopeaa ja vuoden 2013 maailmancupin pronssia. Kansallisella tasolla hän on voittanut Venäjän neliottelun mestaruuden vuosina 2014 ja 2015.
Kudrjavtseva on historian nuorin maailmanmestari voittaen ensimmäisen mestaruutensa vain 15 vuoden iässä. Venäjän joukkue voitti joukkuekilpailun kultaa 2013, jolloin hänen voitokkaita suorituksiaan säestivät Aleksandra Merkulova ja Margarita Mamun. Vuonna 2014 Venäjä uusi joukkuekultansa Izmirin maailmanmestaruuskilpailuissa Turkissa. Venäjän riveissä voimistelivat tuolloin Kudrjavtsevan lisäksi Margarita Mamun ja Alexandra Soldatova. Vuoden 2015 maailmanmestaruuskilpailuissa Stuttgartissa Saksassa Kudrjavtseva sai siivitettyä Venäjän tiimin kolmanteen peräkkäiseen joukkuekultaansa yhdessä Margarita Mamunin ja Alexandra Soldatovan kanssa. Kudrjavtsevalle joukkuekulta oli jo 9 kultamitali maailmanmestaruuskilpailuista. Lisäksi hän voitti Stuttgartissa neljä kultaa neliottelusta ja välinekohtaisista finaaleista.
Ennen vuoden 2015 MM-kilpailuja Stuttgartissa Kudrjavtseva loukkasi harjoituksissa vasemman nilkkansa. MM-kilpailuissa hän teki ohjelmiinsa pieniä muutoksia, jotta pystyi kilpailemaan loukkaantuneella nilkalla, ja voitti kolmannen neliottelun maailmanmestaruutensa. Loukkaantunut nilkka leikattiin kaksi viikkoa MM-kilpailujen jälkeen, minkä jälkeen se oli kipsissä noin kaksi kuukautta. Hän käytti nilkkatukea koko loppu-uransa ajan.
Heti uransa loputtua Kudrjavtseva muutti Pietariin yhdessä poikaystävänsä Arthur Jusupovin kanssa. Hän pitää paljon erilaisia voimisteluleirejä sekä Masterclass-päiviä. Hän on myös tehnyt mallin töitä.
Ernst G. Hedman
Ernst Gustaf Hedman (18. joulukuuta 1867 Oulu – 21. lokakuuta 1933 Tammisaari) oli suomalainen arkkitehti.
Hedmanin vanhemmat olivat kauppaneuvos Johan Sanfrid Hedman ja Anna Helena Blumenthal. Hän pääsi ylioppilaaksi 1886 Oulun ruotsalaisesta lyseosta ja valmistui arkkitehdiksi Polyteknillisestä opistosta 1890.
Hedman oli vuonna 1892 perustetun helsinkiläisen arkkitehtitoimisto Grahn, Hedman & Wasastjernan osakkaana yhdessä Karl Gustaf Grahnin ja Knut Edgar Wasastjernan kanssa. Hedman toimi myös liikemiehenä Suomessa ja Venäjällä. Viimeksi Hedman oli oikeusministeriön vankeinhoito-osaston taloustarkastajana 1925–1932.
Hedman oli naimisissa vuodesta 1893 Elisabet Maria von Blumenthalin kanssa. Hedmanin veli oli Perttulan kasvatuslaitoksen perustaja ja johtaja filosofian maisteri Edvin Leopold Hedman (1863–1915).
Mika Seitovirta
Mika Seitovirta (s. 1. tammikuuta 1962) on suomalainen yritysjohtaja. Hän toimi Outokummun toimitusjohtajana vuosina 2011–2015.
Seitovirta on koulutukseltaan kauppatieteiden maisteri. Hän on toiminut Glastonin, Hartwallin ja Volvo Auton toimitusjohtajana. Seitovirta aloitti Outokummun toimitusjohtajana huhtikuun alussa 2011. Seitovirran toimitusjohtajakaudella Outokummulla oli käynnissä merkittävä saneerausohjelma, johon kuului yritysjärjestelyitä, tuotantolaitosten sulkemisia, osakeanteja ja pyrkimys saavuttaa vahvempi asema Amerikan markkinoilla. Seitovirta irtisanottiin tehtävästä 2015. Hänen toimitusjohtajakaudellaan yrityksen markkina-arvosta hävisi 88 prosenttia. Johtajasopimuksensa mukaan Seitovirran erorahan suuruus on noin 1,5 miljoonan euroa.
Seitovirran perheeseen kuuluu puoliso ja kolme lasta.
Karl Gustaf Grahn
Karl Gustaf Grahn (9. helmikuuta 1868 – 28. elokuuta 1907) oli suomalainen arkkitehti.
Grahn oli vuonna 1892 perustetun helsinkiläisen arkkitehtitoimisto Grahn, Hedman & Wasastjernan osakkaana yhdessä Ernst Gustaf Hedmanin ja Knut Edgar Wasastjernan kanssa.
Grahn oli naimisissa Ella Leonida Ahlforsin (1872–1944) kanssa.
Arterioloskleroosi
Arterioloskleroosi on kohonneen verenpaineen aiheuttama pienten valtimoiden sairaus, joka aiheuttaa niiden seinämien paksuuntumista. Sairaus voidaan jakaa kahteen alaluokkaan. Hyaliinisessa arterioloskleroosissa, joka syntyy vasteena lievälle tai keskivaikealle kohoneelle verenpaineelle, tilanne johtaa verisuonen sisäosien hypertrofiaan ja sisäpinnan sidekudostumiseen. Valtimon seinämä kasvaa tällöin lähinnä soluttomasti. Hyperplastisessa arterioloskleroosissa, joka syntyy vaikean verenpainetaudin seurauksena, kyse on lähes yksinomaan hypertrofiasta. Kummassakin tapauksessa verenkierto valtimon läpi heikkenee sen aukon kaventuessa seinämän paksuuntumisen seurauksena.
HMS Monkshood (K207)
HMS Monkshood (viirinumero K207) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 28. kesäkuuta 1940 Paisleysta Fleming and Fergusonilta. Sen köli laskettiin 1. lokakuuta 1940 ja alus laskettiin vesille 17. huhtikuuta 1941. Alus valmistui 31. heinäkuuta.
Alus myytiin 1948.
Luettelo Ernest Chaussonin sävellyksistä
Tämä on luettelo Ernest Chaussonin sävellyksistä.Näyttämömusiikki
Vokaali-orkesterimusiikki
Orkesterimusiikki
Kamarimusiikki
Pianomusiikki
Uskonnollinen musiikki
Lauluja lauluäänelle ja pianolle
60 metrin juoksu olympialaisissa
60 metrin juoksu on entinen yleisurheilun olympialaji, joka kuului olympialaisten ohjelmaan kaksi kertaa, vuosien 1900 ja 1904 olympialaisissa. Juoksumatkaa hallitsivat Yhdysvaltain juoksijat. Ainoat olympiavoittajat 60 metrillä ovat Alvin Kraenzlein ja Archie Hahn.
Toivonojan kartano
Toivonojan kartano on Nastolassa sijaitseva kartano. Kartanon päärakennuksen runko on vuodelta 1807, ja nykyinen ulkokuori on vuodelta 1876. Kartanon tilaan kuuluu maata 160 hehtaaria, josta peltoa on 48 hehtaaria. Tila sijaitsee Sylvöjärven rannalla, ja rantaviivaa on kilometri. Yritysjohtaja Jorma Ollila ja hänen vaimonsa ostivat kartanon vapaa-ajanasunnokseen 3,7 miljoonalla markalla tammikuussa 2000.
HMS Hyderabad (K212)
HMS Hyderabad (viirinumero K212) oli Britannian kuninkaallisen laivaston vuonna 1942 valmistunut Flower-luokan korvetti, joka palveli toisessa maailmansodassa.
Alus tilattiin 3. elokuuta 1940 Aberdeenistä Alexander Hall and Companyltä. Sen köli laskettiin 24. joulukuuta 1940 telakkanumerolla 676 ja alus laskettiin vesille 23. syyskuuta 1941. Alus valmistui 23. helmikuuta 1942.
Alus myytiin 1. tammikuuta 1948 ja se romutettiin lokakuussa 1948 Portaferryssä.
HMS Poppy (K213)
HMS Poppy (viirinumero K213) oli Britannian kuninkaallisen laivaston vuonna 1942 valmistunut Flower-luokan korvetti, joka palveli toisessa maailmansodassa.
Alus tilattiin 3. elokuuta 1940 Aberdeenistä Alexander Hall and Companyltä. Sen köli laskettiin 6. maaliskuuta 1941 telakkanumerolla 677 ja alus laskettiin vesille 20. marraskuuta. Alus valmistui 12. toukokuuta 1942.
Alus myytiin 1946 Panamaan rekisteröidylle Soc. Anon. Maritime et Commercialelle, joka nimesi sen "Ramiksi". Vuosina 1955-1956 aluksen omistajana oli italialainen Antonio Rocco. Alus oli hylky vuonna 1956.
Juliana Nikomedialainen
Pyhä Juliana Nikomedialainen oli varhais­kristillinen marttyyrineitsyt, joka kirkollisen perimätiedon mukaan eli ja teloitettiin Nikomediassa (nyk. Izmit) Vähässä-Aasiassa vuoden 300 jaa. tienoilla. Julianasta tuli keskiajalla hyvin suosittu pyhimys, ja hänen tarinansa on päässyt 1200-luvulla kirjoitettuun pyhimystarinakokoelma "Kultaiseen legendaan".
Suomessa helmikuun 16. päivä oli omistettu Julianalle Mikael Agricolan vuoden 1544 kalenterista 1900-luvun alkuun asti.
Pyhät Gabinus ja Susanna
Pyhä Gabinus ja Pyhä Susanna olivat varhaiskristillisiä marttyyreitä, jotka kuolivat keisari Diokletianuksen vainoissa. Gabinus ja Susanna olivat Roomassa eläneet isä ja tytär. Gabinus oli pappi, ja hänen veljensä Caius kohosi paaviksi. Perhe oli sukua keisari Diokletianukselle, mutta tästä huolimatta keisari tapatti Susannan vuonna 295 ja sulki Gabinuksen vankilaan, missä hän kuoli. Gabinuksen reliikit on siirretty Pyhän Kolminaisuuden kirkkoon Lyoniin.
Suomessa 19. helmikuuta on ollut Susannan päivä Mikael Agricolan vuoden 1544 kalentarista 1600-luvun almanakkoihin. 1700-luvulla Susanna siirrettiin varsinaiselle muistopäivälleen 11. elokuuta ja kalentereissa päivän nimeksi tuli Gabinus.
200 metrin aitajuoksu olympialaisissa
200 metrin aitajuoksu on entinen yleisurheilun olympialaji, joka kuului olympialaisten ohjelmaan kaksi kertaa, vuosien 1900 ja 1904 olympialaisissa. Ainoat olympiavoittajat 200 metrin aitajuoksussa ovat Yhdysvaltaltain Alvin Kraenzlein ja Harry Hillman.
Johan Sanfrid Hedman
Johan Sanfrid Hedman (28. marraskuuta 1831 Oulu – 2. tammikuuta 1902 Oulu) oli suomalainen Oulussa asunut kauppias, pankinjohtaja ja kauppaneuvos.
Hedmanin vanhemmat olivat oululainen kauppias Pehr Hedman (k. 1857) ja Gustava Kristina Callmeyer. Hän kävi Oulun triviaalikoulua ja Turun lukiota ja pääsi ylioppilaaksi 1850.
Hedman toimi kauppiaana ja laivanvarustajana Oulussa vuodesta 1856 alkaen. Hän toimi lähes 40 vuoden ajan Suomen Yhdyspankin Oulun konttorin johtajana vuodesta 1862 alkaen ja hän sai kauppaneuvoksen arvon 1889.
Hedman oli naimisissa vuodesta 1859 Anna Helena Blumenthalin (k. 1912) kanssa. Heidän poikiaan olivat pankin kassanhoitaja Lennart Sanfrid Hedman (1859–1889), Perttulan kasvatuslaitoksen johtaja Edvin Leopold Hedman (1863–1915), arkkitehti Ernst Gustaf Hedman (1867–1933) ja Pohjoismaiden Yhdyspankin Oulun konttorin johtaja Georg Harald Hedman (1870–1929). Hedmanin sisar Gustava Hedman (k. 1915) oli naimisissa kauppias ja tehtailija Karl Jakob Grönbergin (1809–1876) kanssa.
Freddy Mayola
Freddy Santiago Mayola Fernández (s. 1. marraskuuta 1977 Havanna, Kuuba) on aktiiviuransa päättänyt kuubalainen pikajuoksija. Hän oli mukana vuoden 2000 kesäolympialaisissa pronssia voittaneessa Kuuban pikaviestijoukkueessa. Samoissa kisoissa hän osallistui myös 100 metrin juoksuun, jossa selvisi puolivälieriin saakka.
Wepset
Wepset (muinaisegyptin ""hän joka polttaa"") oli muinaisessa Egyptissä yksi suojelevista käärmeenmuotoisista uraeus-jumalista. Jumalatar mainitaan ensimmäisen kerran arkkuteksteissä nimellä "Silmä". Uuden valtakunnan tuonpuoleista kuvaavissa kirjoituksissa Wepsetin sanotaan tuhoavan Ra-Osiriksen viholliset.
Wepsetillä oli oma papistonsa, ja aikalaislähteiden mukaan jumalattaren kulttikeskus sijaitsi Bigan saarella Nubiassa. Paikalta ei kuitenkaan tunneta Wepsetin temppeliin viittaavia jäänteitä. Wepsetiä palvottiin yleisesti muissakin Ala-Nubian temppeleissä.
Wepset kuvattiin yleensä käärmeenä tai kreikkalais-roomalaisella kaudella naisena, jolla on ureus-käärme päässään.
Murha paratiisissa
Murha paratiisissa () on brittiläis-ranskalainen televisiosarja. Sarjassa rikoskomisario Richard Poole (Ben Miller) lähetetään tutkimaan kollegansa murhaa eksoottiselle Saint-Marien saarelle Karibialle. Sarjan pääroolia näyttelevät Ben Miller (Kaudet 1–3), Kris Marshall (kaudet 3–6) sekä Ardal O'Hanlon (kaudet 6–).
Isossa-Britanniassa sarjaa esittää televisiokanava BBC One, Ranskassa France 2 ja Suomessa Yle TV1. Britanniassa ja Ranskassa sarjan esittäminen alkoi vuonna 2011 ja Suomessa sarja sai ensiesityksensä 19. lokakuuta 2015, kun Yle TV1 esitti sarjan neljä ensimmäistä tuotantokautta. Viidennen kauden esittäminen aloitettiin 2. toukokuuta 2016. Sarja kuvattiin Guadeloupessa.
Brittiläinen poliisi on murhattu Saint-Marien saarella, Karibialla. Lontoolainen rikoskomisario Richard Poole (Ben Miller) komennetaan tutkimaan tapausta ja lopulta hänet siirretään lopullisesti töihin Saint-Marien saarelle.
Paikka on monen mielestä paratiisi, mutta Poole on toista mieltä. Hän ei lisäksi pidä uudesta työparistaan rikosylikonstaapeli Camille Bordeysta (Sara Martins), joka on hänen täydellinen vastakohtansa ja jolla ei ole Poolen kanssa mitään yhteistä.
Kolmannen kauden avausjaksossa komisario Poole löytyy murhattuna. Hänen tilalleen tulee brittiläinen komisario Goodman.
Yle TV1 esittää sarjaa joka arkipäivä kello 17.07.
SC Rheindorf Altach
Sportclub Rheindorf Altach on jalkapalloseura Altachin kunnasta. Seura pelaa Itävallan Bundesliigassa, joka on Itävallan korkein sarjataso. Seura on esiintynyt kertaalleen Euroopan sisäisissä kilpailuissa: kaudella 2015-2016 Rheindorf Altach esiintyi Eurooppa-liigassa voittaen 3. karsintakierroksella portugalilaisen Vitória SC:n mutta häviten play-off-kierroksella portugalilaiselle Belenensille. Erste Ligan seura on voittanut kahdesti: 2006 ja 2014.
Jaccob Slavin
Jaccob Slavin (s. 1. toukokuuta 1994) on yhdysvaltalainen jääkiekkoilija, joka pelaa puolustajana NHL-seura Carolina Hurricanesin organisaatiossa. Hän on Carolinan neljännen kierroksen varaus .
Weret-Hekau
Weret-Hekau (muinaisegyptin ""Taikuudeltaan mahtava"") oli muinaisessa Egyptissä yksi suojelevista käärmeenmuotoisista uraeus-jumalista. Nimi liitettiin joskus muihinkin jumalattariin. Weret-Hekau mainitaan pyramiditeksteissä Ala-Egyptin kruunun yhteydessä Wadjet-jumalattaren ilmentymänä. Myöhempinä aikoina Weret-Hekau mainitaan useammin itsenäisenä jumaluutena.
Weret-Hekau oli kuvattuna useisiin Tutankhamonin haudasta löytyneisiin esineisiin.
Tributyylitinaoksidi
Tributyylitinaoksidi eli bis(tributyylitina)oksidi tai TBTO (CHSnO) on tinan organometalliyhdisteisiin kuuluva orgaaninen yhdiste. Yhdistettä on käytetty laivojen pohjamaaleissa, puunsuoja-aineena ja tuholaismyrkkyinä, joskin nämä käyttökohteet ovat vähentyneen yhdisteen myrkyllisyyden vuoksi. Tributyylitinaoksidia voidaan käyttää reagenssina orgaanisen kemian synteeseissä.
Tributyylitinaoksidi on väritöntä tai kellertävää nestettä. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin kuten dietyylieetteriin ja heksaaniin.
Tributyylitinaoksidi ei liukene veteen, minkä vuoksi se kertyy muun muassa merissä sedimentteihin ja hapettomissa olosuhteissa voi säilyä jopa kaksi vuotta. Yhdiste on erittäin myrkyllistä useille vesieliöille. Yhdiste on hyvin myrkyllistä ja ärsyttää ihoa silmiä ja limakalvoja. Tributyylitinaoksidille altistumisesta voi aiheutua syövytysvammoja ja höyryjen hengittäminen aiheuttaa pääkipua, kurkkukipua, hengityksen vaikeutumista voimakkaita vatsakipuja ja huonovointisuutta. Tributyylitinaoksidi on Euroopan kemikaaliviraston erityistä huolta aiheuttavien aineiden luettelossa.
Tributyylitinaoksidia valmistetaan käsittelemällä tributyylitinakloridia natriumhydroksidilla. Tributyylitinaoksidia on käytetty runsaasti puunsuoja-aineena homehtumista, lahoamista ja hyönteisten aiheuttamia vaurioita vastaan esimerkiksi ikkunoiden ja ovien puitteissa. Aineen etuna tässä käytössä on se, että tributyylitinaoksidi ei muuta puun alkuperäistä väriä eikä vaikuta maalien väreihin. Yhdistettä on käytetty myös maataloudessa hyönteismyrkkynä. Tärkeä aineen käyttökohde on ollut laivojen pohjamaaleissa estämään merirokkojen tarttumista ja skistosomiaasia aiheuttavien loisien kantajaeliöinä toimivien vesikotiloiden hävittämiseen. Tributyylitinaoksidia käytetään useiden organotinayhdisteiden synteesiin. Se reagoi muun muassa aryylihalogenidien kanssa korvaten halogeeniryhmän tributyylitinaryhmällä, substituutioreaktiolla ja additioreaktioilla esimerkiksi karbonyyliyhdisteiden kanssa.Lisäksi yhdistettä voidaan käyttää hapetettaessa sekundäärisiä alkoholeja ja sulfideja, hapen tai typpeä sisältävien funktionaalisten ryhmien aktivointiin, rikinpoistoon molekyyleistä ja hydrolyysien katalyyttinä.
Inderjeet Singh
Inderjeet Singh (s. 19. huhtikuuta 1988) on intialainen kuulantyöntäjä. Hänen ennätyksensä on maaliskuussa 2015 Mangalurussa työnnetty 20,65 m.
Singh oli toinen vuoden 2013 kesäuniversiadeissa tuloksella 19,70 m. Vuonna 2014 hän työnsi pronssille Aasian kisoissa tuloksella 19,63 m.
Vuosi 2015 on Singhille menestyksekäs. Hän voitti sekä Aasian mestaruuden Wuhanissa työntämällä kisaennätyksen 20,41 m että kesäuniversiadit Gwangjussa työntämällä sielläkin kisaennätyksen 20,27 m. Hän pääsi myös Pekingin MM-kilpailujen finaaliin työntämällä karsinnan neljänneksi tuloksella 20,47 m. Finaalissa hän oli 11. työnnettyään tuloksen 19,52 m.
Grahn, Hedman &amp; Wasastjerna
Grahn, Hedman & Wasastjerna oli suomalainen Helsingissä vuosina 1892–1905 toiminut arkkitehtitoimisto joka oli aikanaan Suomen suurin. Toimiston perustivat vastavalmistuneet arkkitehdit Karl Gustaf Grahn, Ernst G. Hedman ja Knut Wasastjerna. Toimistossa työskentelivät myös ruotsalaiset arkkitehdit John Settergren ja Gustaf Adolf Lindberg. Toimisto suunnitteli useita merkittäviä rakennuksia Helsinkiin ja myös muualle Suomeen.
Krzysztof Charamsa
Krzysztof Olaf Charamsa (s. 5. elokuuta 1972) on puolalainen pappi. Hän on palvellut Vatikaanissa pappina.
Hän aiheutti kohua kertomalla 3. lokakuuta 2015 päivää ennen katolisen kirkon piispainsynodin täysistuntoa olevansa homoseksuaali. Hän esiintyi mediassa espanjalaisen miesystävänsä kanssa. Katolinen kirkko ilmoitti välittömästi tiedon tultua julkisuuteen erottaneensa Charamsan katolisen kirkon uskonopin kongregaatiosta. Kongregaatiossa Charamsa toimi vuodesta 2003 lähtien.
Oleg Stepko
Oleh Serhijovytš Stepko (, s. 25. maaliskuuta 1994 Zaporižžja, Ukraina) on ukrainalais-azerbaidžanilainen telinevoimistelun Euroopan-mestari. 163 senttimetriä pitkä ja 57 kilogrammaa painava Stepko edustaa Ojaq Sports Club Public Associationia ja hänen valmentajaan toimii Pavlo Netreba.
Stepko saavutti Ukrainan väreissä kultaa vuoden 2013 EM-kilpailuiden nojapuilta. Saman vuoden kesäuniversiadeista Kazanista hän saavutti hopeaa joukkuekilpailusta ja pronssia hevoselta. Hän kilpaili myös vuoden 2012 kesäolympialaisissa Lontoossa parhaimmillaan joukkuekilpailun neljäs. Vuoden 2010 nuorten kesäolympialaisista hän saavutti kaksi kultaa ja kaksi hopeaa.
Vuonna 2014 Stepko siirtyi edustamaan Azerbaidžania ja edusti maata vuoden 2015 Euroopan kisoissa Bakussa saavuttaen yhden kullan, kaksi hopeaa ja kaksi pronssia. Saman vuoden Glasgow'n MM-kilpailuissa hän sai nojapuilla pronssia.
Giles Scott
Giles Scott (s. 23. kesäkuuta 1987 Huntingdon) on brittiläinen kilpapurjehduksen olympiavoittaja, maailmanmestari ja Euroopan-mestari. Hän kilpailee finnjolla-luokassa. 197 senttimetriä pitkä ja 95 kilogrammaa painava Scott edustaa WPNSA-seuraa ja hänen valmentajanaan toimii Matt Howard.
Vuoden 2016 kesäolympialaisista Rio de Janeirosta Scott saavutti kultaa finnjollasta. Scott on saavuttanut MM-kultaa finnjollasta vuosina 2011, 2014, 2015 ja 2016. Lisäksi hänellä on MM-pronssia vuodelta 2010. EM-kilpailuista Scottilla on kultaa Helsingistä vuodelta 2011 ja vuodelta 2014 La Rochellesta.
Scott aloitti purjehduksen kuusivuotiaana ja kilpapurjehduksen 11-vuotiaana.
Major League Baseball -kausi 1989
Major League Baseball -kausi 1989 oli baseballin Major Leaguen kausi, joka alkoi 3. huhtikuuta 1989. Se päättyi Oakland Athleticsin voittoon San Francisco Giantsista.
HMS Snowflake (K211)
HMS Snowflake (viirinumero K211) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 3. elokuuta 1940Sout Bank-on-Teesistä Smiths Dock Companyltä. Sen köli laskettiin 19. toukokuuta 1941 ja alus laskettiin vesille 22. elokuuta. Alus valmistui 2. marraskuuta.
Alus muutettiin vuonna 1946 sääalukseksi, jolloin se nimettiin "Weather Watcheriksi".
Guillem Balagué
Guillem Balagué (s. Barcelona) on espanjalainen jalkapallotoimittaja -asiantuntija ja kirjailija. Hän toimii asiantuntijana Sky Sportsin "Revista de la Liga" -ohjelmassa. Balagué toimii myös Englannin yhdeksänneksi korkeimmalla sarjatasolla pelaavana Biggleswade Unitedin puheenjohtajana. Hän on kirjoittanut myös muihin jalkapallolehtiin ja -sivustoihin.
Balagué on työskennellyt vuodesta 1997 Sky Sportsin espanjalaisen jalkapallon asiantuntijana. Kesäkuussa 2008 hän julkaisi oman nettisivunsa, jossa on muun muassa blogi ja uutisia. Vuonna 2006 hän julkaisi ensimmäisen kirjansa, "A Season on the Brinkin", joka käsitteli Liverpool FC:n Mestarien liigan voittoon päättynyttä kautta 2004–2005. Marraskuussa 2012 Balagué julkaisi Pep Guardiolan elämäkerran "Another Way of Winningin", joka oli ehdolla vuoden jalkapallokirjaksi niin Englannissa kuin Saksassakin. Vuonna 2013 Balagué suoritti UEFA:n B-valmentajalisenssin ja suorittaa tällä hetkellä A-lisenssiä. Balagué on osannut ennakoida uransa aikana oikein useita suuria jalkapallosiirtoja, muun muassa Cristiano Ronaldon siirron Manchester Unitedista Real Madridiin.
Balagué on hyvin aktiivinen myös Twitterissä, jossa hänellä on lokakuussa 2015 915 000 seuraajaa. Hän toimii myös espanjalaisen lehden "AS:n" Iso-Britannian kirjeenvaihtajana.
Hullu – hullumpi – yläaste
Hullu – hullumpi – yläaste on suomalainen animoitu komediasarja, jonka on luonut Tuomas Toivainen. "Hullu – hullumpi – yläaste" alkoi Yle TV2 -kanavalla vuonna 2015. Sarja oli Kultainen Venla -ehdokkaana vuoden parhaaksi lasten- ja nuortenohjelmaksi 2016 ja 2019. Se voitti myös vuoden 2015 Koura-palkinnon parhaana lasten- ja nuortenohjelmana. Finnpanelin mittauksen mukaan sarja oli vuonna 2015 Suomen kolmanneksi katsotuin netti-tv -ohjelma. Animaatiosarjan tekemisestä on myös julkaistu Yle Areenassa kahdeksanosainen sarja Näin tehtiin Hullu - hullumpi - yläaste. Osa sarjan hahmoista on esiintynyt myös Toivaisen aiemmin tekemässä 21-minuuttisessa animaatiossa Karin enkelit, jota on esitetty Yle Areenassa tammikuussa 2016.
Yle Areenassa 30. kesäkuuta 2017 julkaistussa Summerin suorassa nettilähetyksessä ilmoitettiin että "Hullu – hullumpi – yläaste" jatkuu Yle Areenassa 11. elokuuta 2017. Samassa yhteydessä esitettiin sarjan 2. tuotantokauden traileri. 1. heinäkuuta traileri julkaistiin myös sarjan omilla sosiaalisen median sivuilla.
Kolmannen tuotantokauden traileri julkaistiin kesäkuussa 2018 Yle Areenassa sekä Summerin YouTube-tilillä. Kolmas kausi julkaistiin kokonaisuudessaan 10.8.2018 Yle Areenassa.
Päähenkilö Antti aloittaa ystäviensä Kallen ja Keijon kanssa yläasteen.
Sarja kertoo vahvasti humoristisella tavalla nuoruuden kipupisteistä ja ikuisuusongelmista, piikitellen samalla ajankohtaisiakin asioita.
Ali Mabkhout
Ali Ahmed Mabkhout Mohsen Omaran Al-Hajeri (s. 5. lokakuuta 1990 Abu Dhabi) on arabiemiirikuntalainen jalkapalloilija, joka edustaa UAE Arabian Gulf Leaguessa pelaavaa Al Jazira Clubia. Pelipaikaltaan molempijalkainen Mabkhout on hyökkääjä. Hän kuuluu myös Arabiemiirikuntien jalkapallomaajoukkueeseen.
Mabkhout on Al Jazira Clubin kasvatti. Hän debytoi seuran paidassa UAE Arabian Gulf Leaguessa kaudella 2008–2009 pelaten tuolloin kaksi ottelua, joissa syntyi yksi maali. Kaudella 2010–2011 hän voitti seuran kanssa sarjan mestaruuden ja vuosina 2011 ja 2012 UAE President's Clubin. Mabkhout on pelannut seuran paidassa myös AFC Champions Leaguessa.
Arabiemiirikuntien nuorten maajoukkueita edustanut Mabkhout debytoi Arabiemiirikuntien jalkapallomaajoukkueessa marraskuussa 2009 ystävyysottelussa Tšekkiä vastaan. Vuoden 2010 Aasian kisoissa hän kuului hopeaa saavuttaneeseen joukkueeseen. Avausmaalinsa Mabkhout teki kuudennessa maaottelussaan, lokakuussa 2012 Bahrainia vastaan osuen tuossa ottelussa neljästi. Hän kuului Arabiemiirikuntien joukkueeseen vuoden 2012 kesäolympialaisissa Lontoossa, joissa hän pelasi yhdessä ottelussa. Vuoden 2013 Gulf Cupissa, jossa Arabiemiraatit saavutti kultaa, Mabkhout oli turnauksen paras maalintekijä. Vuoden 2015 Aasian-mestaruuskilpailuissa, joissa Arabiemiirikunnat saavutti pronssia, Mabkhout voitti niin ikään turnauksen maalikuninkuuden viidellä maalillaan.
Al Jazira Club
Arabiemiirikunnat
Henkilökohtainen
Abercarnin kaivosturma
Abercarnin kaivosturma oli räjähdysonnettomuus hiilikaivoksessa Abercarnissa Walesissa 11. syyskuuta 1878, jolloin kuoli 268 kaivosmiestä. Tulipalojen sammuttamiseksi kaivos päästettiin täyteen vettä, joka johdettiin läheisestä kanavasta. Kaivos avattiin uudelleen vuonna 1882.
Jude Monye
Jude Monye (s. 16. marraskuuta 1973 Onicha-Ugbo, Delta, Nigeria) on aktiiviuransa päättänyt nigerialainen pikajuoksija. Hänen päämatkansa oli 400 metrin juoksu. Monye oli mukana vuoden 2000 kesäolympialaisissa kultaa voittaneessa Nigerian pitkän viestin joukkueessa. Samoissa kisoissa hän osallistui myös 400 metrin juoksuun, jossa selvisi välieriin saakka. Olympidebyyttinsä Monye teki vuoden 1996 kesäolympialaisissa, joissa oli mukana 400 metrillä
MM-kisoista Monye saavutti pronssia pitkästä viestistä vuonna 1995.
Ahvenusjärvi (Ylöjärvi, Lavajärvi)
Ahvenusjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järvi on 450 metriä pitkä, 130 metriä leveä ja sen pinta-ala on 3,5 hehtaaria. Siihen laskee kaksi metsäojaa ja sen laskuoja lähtee järven koillispäästä. Laskuoja on 2,3 kilometriä pitkä Kierumanoja, joka laskee Lavajärven Kierumanlahteen. Ylempänä rinteellä sijaitsee Ahvenuksen tila ja rannoille on rakennettu kolme vapaa-ajan asuntoa. Niille pääsee metaäautoteitä pitkin Lavajärven kylän suunnalta. Tampere–Seinäjoki-rata ohittaa järven 150 metrin etäisyydeltä sen itäpuolelta.
Ahvenusjärven vedenaatua on tutkittu vuosina 1964, 1966, 1979, 1989 ja 2004. Vesi on lievästi ruskeaa ja siinä on humusta mukana. Vaikka vesi on ollut neutraalia, oli se vuonna 2004 jo hapanta. Järven puskurikyky on kohtalainen, joten sen pysyvästä happamoitumisesta ei vielä ole vaaraa. Vuonna 1989 veden ravinnetasot olivat lievästi reheville järville ominaiset. Vuonna 2004 tilanne oli huonontunut ja järveä voidaan pitää rehevöityneenä. Happitilanne on välttävä. Happipitoisuudet pohjan lähellä olivat vuonna 2004 pienet ja pintavesissäkin 3,7 milligrammaa litrassa. Tämäkin indikaattori on heikentynyt verrattuna vuoteen 1989. Ahvenusjärvi soveltuu virkistyskäyttöön vain välttävästi.
Vanhassa pitäjänkartassa Ylöjärveltä 1840−1850-luvuilta järven nimi kirjoitettiin "Ahvenjärvi".
Sorvajärvi (Ylöjärvi)
Sorvajärvi on Pirkanmaalla Ylöjärven ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järvi on 900 metriä pitkä, 250 metriä leveä ja sen pinta-ala on 16 hehtaaria. Järveen laskee kaksi metsäojaa sekä kaksi tulo-ojaa, jotka ovat Pikku Oksijärven, Iso Oksijärven, Sammatinjärven ja Särkijärven laskuojia. Vedet viipyvät järvessä keskimäärin 85 vuorokautta.
Järven lounaisrantaan laskee Sorvajärvenvuoren jyrkät metsärinteet. Muut järven rannoista ovat peltomaata, joiden rinteet ovat myös jyrkkiä. Koilloisrantaa sivuaa läheltä yhdystie 2773, joka kulkee Lavajärven kylän läpi. Tampere-Seinäjoki-rata ohittee järven 600 metrin etäisyydeltä. Ympäristössä on muutama maatila ja rantaan on rakennettu neljä vapaa-ajan asuntoa. Järvi sijaitsee Hämeenkyrön ja Ylöjärven rajalla siten, että pieni osa järven luoteipäätä kuuluu Hämeenkyrölle.
Sorvajärven vedenlaatua on tutkittu vuosina 1960, 1964-1965, 1969, 1986-1987, 1993 ja 2001. Vesi on ruskean väristä ja sisältää humusta. Järven väri on vuosien mittaan tummentunut. Veden happamuustaso on normaali ja järven puskurikyky happamoittumista vastaan on hyvä. Järven veden ravinnepitoisuudet ovat lievästi reheville ja ajoittain reheville järville tyypilliset. Vuonna 1986 huomattiin järvessä selvä lämpötilakerrostuneisuus, jonka vuoksi alusveden happivaje voimistui. Myöhemmissä tutkimuksissa vuosin 1987 ja 2001 kerrostuneisuutta ei ole havaittu ja happitilanne oli hyvä. Järven vedenlaatu on tyydyttävä, mutta rehevöityminen heikentää veden laatua. Tästä saattaa joskus aiheutua happivajetta järven pohjakerroksissa.
Vanhassa pitäjänkartassa Ylöjärveltä 1840−1850-luvuilta esittää järven rajajärvenä, jossa pääosa järvestä jää Ylöjärven puolelle ja länsipuolen lahti jäi toiselle puolelle, jossa luki "Tavastkyro" eli Hämeenkyrö. Silloinen rajapyykki sijaitsi samassa kohtaa järven rannalla kuin nykyäänkin.
HMS Sweetbriar (K209)
HMS Sweetbriar (viirinumero K209) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 3. elokuuta 1940Sout Bank-on-Teesistä Smiths Dock Companyltä. Sen köli laskettiin 4. huhtikuuta 1941 ja alus laskettiin vesille 30. huhtikuuta. Alus valmistui 8. syyskuuta.
Alus myytiin 1949.
HMS Thyme (K210)
HMS Thyme (viirinumero K210) oli Britannian kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 3. elokuuta 1940 South Bank-on-Teesistä Smiths Dock Companyltä. Sen köli laskettiin 30. huhtikuuta 1941 ja alus laskettiin vesille 25. heinäkuuta. Alus valmistui 23. lokakuuta.
Alus muutettiin vuonna 1946 sääaluksesi, jolloin se nimettiin "Weather Reporteriksi".
HMS Godetia (K226)
HMS Godetia (viirinumero K226) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 24. elokuuta 1940 Sunderlandista John Crown and Sonsilta nimellä "HMS Dart". Sen köli laskettiin 15. tammikuuta 1941 ja alus laskettiin vesille 24. syyskuuta. Alus valmistui 26. joulukuuta.
Alus myytiin romutettavaksi 1947.
Serotoniinin ja noradrenaliinin takaisinoton estäjät
SNRI-lääkkeet nostavat serotoniinin ja noradrenaliinin pitoisuuksia veressä. Näiden hermoston välittäjäaineiden tiedetään vaikuttavan merkittävästi mielialaan. SNRI-lääkkeet muistuttavat paljon yleisemmin käytössä olevia SSRI-lääkkeitä, jotka vaikuttavat vain serotoniinin määrään.
Ihmisen serotoniini- (SERT) noradrenaliinivälittäjä (NET) ovat kalvoproteiineja, jotka vastaavat näiden takaisinotosta verenkierrossa. Säädetty monoaminiinien takaisinoton kaksoisestästäminen voi mahdollisesti tarjota etuja muihin masennuslääkkeisin nähden hoitaen monia oireita. Serotoniinin ja noradrenaliinin sekä fosfodiesteraasin takaisinoton estäminen monikohdennettuna takaisinoton estämisellä mahdollisina vaikuttajina masennukseen.
SNRI-lääkkeet SSRI-lääkkeiden kanssa ja noradrenaliinin takaisinoton estäjänä (NRI):t ovat 2. sukupolven antidepressantteja. Kahden viimeisen vuosikymmenen aikana toisen polven masennuslääkkeet ovat asteittain korvanneet ensimmäisen polven masennuslääkkeitä, kuten trisykliset masennuslääkkeet (TCA) ja monoamiinioksidaasiestäjät (MAOI) ensisijaisena masennuksen hoitamisessa. Tämä johtuu suurimmalta osalta SSRI- ja SNRI- lääkkeiden paremmasta siedettävyydestä ja turvallisuudessa ensimmäisen polven lääkkeisiin verrattuna.
Viisiottelu olympialaisissa
Viisiottelu on entinen yleisurheilun olympialaji, joka kuului olympialaisten ohjelmaan miehillä kolme kertaa vuosina 1912-1924 ja naisilla viisi kertaa vuosina 1964-1980.
Yleisurheilu Kansainyhteisön kisoissa 2014
Kansainyhteisön kisojen 2014 yleisurheilukilpailut käytiin 27. heinäkuuta – 2. elokuuta 2014 sekä maratonjuoksut 14. lokakuuta. Kilpailujen ohjelmassa oli 22 lajia sekä miehille että naisille. Lisäksi vammaisurheilijoille oli kolme lajia miehille ja naisille.
Lähde: http://g2014results.thecgf.com/PDIS/PDIS_AT.html
Brendan Galloway
Brendan Joel Zibusiso Galloway (s. 17. maaliskuuta 1996 Harare, Zimbabwe) on zimbabwelaissyntyinen englantilainen jalkapalloilija, joka edustaa Valioliigassa pelaavaa Evertonia. Hän on viime vuosina pelannut lainasopimuksella myös West Bromwich Albionissa ja Sunderlandissa. Pelipaikaltaan vasenjalkainen Galloway on vasen laitapuolustaja.
Galloway on Milton Keynes Donsin kasvatti. Hän debytoi seuran edustusjoukkueessa Englannin ykkösliigassa kaudella 2011–2012 pelaten yhden ottelun. Yhteensä Galloway pelasi Donsin paidassa kymmenen ottelua. Elokuussa 2014 hän siirtyi Englannin valioliigan Everton FC:hen. Galloway debytoi pääsarjatasolla toukokuussa 2015 West Ham Unitedia vastaan. Kaudella 2014–2015 hän pelasi kahdessa valioliigaottelussa.
Galloway on edustanut Englantia monissa nuorten maajoukkueissa. Hän voi edustaa aikuisten maajoukkuetasolla Englannin sijaan myös synnyinmaataan Zimbabwea.
Galloway syntyi Zimbabwessa, mutta muutti Englantiin ollessaan kuusivuotias.
Sammatinjärvi
Sammatinjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Järven pituus on 250 metriä, leveys 100 metriä ja sen pinta-ala on 1,9 hehtaaria. Se sijaitsee pitkänomiasessa painaumassa, jonka rinteet on raivattu peltomaaksi. Ainoa tulo-oja on 400 metriä pitkä Särkijärven laskuoja. Tampere-Seinäjoki-junarata on linjattu kulkemaan järven rannan suuntaisesti ja järven laskuoja on ohjattu radan ali. Rata vaikuttaa voimakkaasti järven maisemaan. Järven valuma-alue on järven tilavuuteen nähden varsin suuri, joten veden vaihtuvuus onkin järvessä nopeaa. Laskennallisesti veden keskiviipymä on vain 8 vuorokautta. Rantaviiva on vain 600 metriä pitkä eikä rannassa ole rakennuksia.
Sammatinjärven vedenlaatua on tutkittu vuonna 2005. Vesi on väriltää ruskeaa ja humuspitoista. Veden happamuustaso on normaali ja järven puskorointikyky happamoitumista vastaan on hyvä. Tutkimusvuonna järven veden happitilanne oli huono, sillä happi oli kulunut lähes loppuun kaikissa vesikerroksissa. Happikato nostaa pohjalietteistä ravinteita takaisin veteen ja nostaa järven luontaisesti korkeita ravinnepitoisuuksia entistä korkeammalle. Järvi soveltuu rehevöitymisestä johtuen virkistyskäyttöön vain välttävästi.
Gastón Pereiro
Gastón Rodrigo Pereiro López (s. 11. kesäkuuta 1995 Montevideo) on uruguaylainen jalkapalloilija, joka edustaa Alankomaiden Eredivisiessä pelaavaa PSV Eindhovenia. Pelipaikaltaan vasenjalkainen Pereiro on hyökkäävä keskikenttäpelaaja.
Pereiro on kotimaansa Club Nacional de Footballin kasvatti. Hän debytoi seuran paidassa kaudella 2013–2014, jolloin hän pelasi 15 ottelussa tehden viisi maalia. Kaudella 2014–2015 Pereiro voitti Nacionalin kanssa Uruguayn Primera Divisiónin.
Pereiro siirtyi heinäkuussa 2015 Alankomaiden Eredivisien hallitsevaan mestarijoukkueeseen PSV Eindhoveniin, jossa hän voitti seuraavassa kuussa Alankomaiden supercupin. Eredivisiessä hän debytoi niin ikään elokuussa 2015 ADO Den Haagia vastaan. Syyskuussa 2015 Pereiro debytoi Mestareiden liigassa ja teki ensimmäisen Eredivisie-maalinsa AFC Ajaxin verkkoon. Hän teki tuossa ottelussa kaksi maalia.
Pereiro kuului Uruguayn alle 20-vuotiaiden maajoukkueeseen ikäluokan Etelä-Amerikan-mestaruusturnauksessa vuonna 2015 tehden viisi maalia. Hän pelasi myös saman vuoden MM-turnauksessa neljässä ottelussa viimeistellen yhden maalin.
Club Nacional de Football
PSV Eindhoven
HMS Tamarisk (K216)
HMS Tamarisk (viirinumero K216) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 24. lokakuuta 1940 Paisleysta Fleming and Fergusonilta nimellä "HMS Ettrick". Sen köli laskettiin 10. helmikuuta 1941 ja alus laskettiin vesille 28. heinäkuuta. Alus valmistui 26. joulukuuta.
Alus luovutettiin vuonna 1941 Kreikalle, joka liitti sen laivastoonsa nimellä "Tombazis".
Metsäkoulu
Metsäkoulu oli Suomessa aiemmin toiminut metsäalan oppilaitos.
Metsäkoulujen entinen nimi oli "metsänvartijakoulu". Metsäkoulujen tarkoitus oli kouluttaa nuoria miehiä metsätyönjohtajiksi.
Oppiaika metsäkouluissa kesti kaksi vuotta, ja alkoi lokakuun 1. päivänä ja päättyi toisen oppivuoden syyskuun 15. päivänä.
Oppilaita otettiin kouluun metsähallituksen määräämä luku joka toinen vuosi. Oppilaaksi pyrkivän tuli olla vähintään 18 vuotta täyttänyt ja enintään 30 vuotta täyttänyt, ja hänen oli lähetettävä omakätinen hakemus koulun johtajalle pyrkiessään oppilaaksi metsäkouluun.
Hakemus oli toimitettava koulun johtajalle ennen kesäkuun loppua ja siihen oli liitettävä seuraavat asiakirjat:
Hakemusten perusteella koulun johtaja kutsui pääsykokeita suorittamaan niin monta hakijaa, että niiden luku vastasi kouluun otettavien oppilaiden kaksinkertaista määrää. Kokeiden sekä kokeista saamansa yleiskäsityksen mukaan koulun opettajakunta valitsi oppilaat kouluun, ja koulun johtaja lähetti heille kutsun ennen syyskuun 1. päivää.
HMS Balsam (K72)
HMS Balsam (viirinumero K72) oli Britannian Kuninkaallisen laivaston vuonna 1942 valmistunut Flower-luokan korvetti, joka palveli toisessa maailmansodassa.
Alus tilattiin 29. lokakuuta 1940 Greenockista George Brown and Companylta nimellä "HMS Chelmer". Sen köli laskettiin 16. huhtikuuta 1941 ja alus laskettiin vesille 30. toukokuuta 1942. Alus valmistui 28. marraskuuta.
Alus myytiin romutettavaksi 20. huhtikuuta 1947.
Julkisen sektorin innovaatio
Julkisen sektorin innovaatio viittaa julkisella sektorilla toimeenpantuun uuteen ideaan, joka luo arvoa yhteiskunnalle. Nämä ideat voivat olla esimerkiksi tehokkaampia prosesseja tai parempia palveluja. Julkinen sektori ei tavoittele innovaatiotoiminnallaan voittoa yksityisen sektorin tapaan, mutta tuottavuuden parantaminen on julkisenkin sektorin innovaatiotoiminnan tavoite.
Monet julkisen sektorin innovaatiot ovat määritelmällisesti myös sosiaalisia innovaatioita, esimerkkinä kattava kirjastojärjestelmä.
FC Lugano
Football Club Lugano on jalkapalloseura Luganon kaupungista. Se pelaa Sveitsin korkeimmalla sarjatasolla Sveitsin Superliigassa. Schweizer Cupin seura on voittanut 1931, 1968 ja 1993. FC Lugano on perustettu vuonna 1908.